यही वह वक्त था जब दलित समुदाय आरएसएस को ले कर डरा हुआ था क्योंकि वह आरक्षण पर दोबारा सोचविचार की बात कर रहा था. इस से दलितों और भाजपा के बीच खुदी खाई और गहरी हो गई थी. लेकिन शिवराज सिंह चौहान का आइडिया मैहर में चल गया कि दलितों को लुभाने का एक बेहतर और कारगर तरीका यह भी है कि उन्हें उन के संतों के नाम पर बहलायाफुसलाया जाए, इस में हर्ज की कोई बात नहीं, उलटे फायदा यह है कि भाजपा के सिर से ऊंची जाति वालों और मनुवादी पार्टी होने का ठप्पा हटने में सहूलियत रहेगी.